Javier Pérez de Cuéllar

Javier Felipe Ricardo Pérez de Cuéllar Guerra (f. 19. janúar 1920, d. 4. mars 2020)Profile of Javier Pérez de Cuéllar var perúskur erindreki og stjórnmálamaður sem var fimmti aðalframkvæmdastjóri Sameinuðu þjóðanna frá 1. janúar 1982 til 31. desember 1991. 

Pérez de Cuéllar var fulltrúi á fyrsta allsherjarþingi Sameinuðu þjóðanna árið 1946. Sem aðalframkvæmdastjóri Sameinuðu þjóðanna frá 1982 til 1991 var eitt hans fyrsta verkefni að stýra viðræðum milli Bretlands og Argentínu um yfirráð Falklandseyja í kjölfar Falklandseyjastríðsins. Hann átti jafnframt þátt í því að semja um vopnahlé í stríði Íraks og Írans.

Hann bauð sig fram í forsetakosningum Perú árið 1995 en tapaði fyrir Alberto Fujimori. Þegar Fujimori sagði af sér varð Pérez de Cuéllar forsætisráðherra og utanríkisráðherra Perú frá 2000 til 2001. Árið 2004 sagði hann af sér sem sendiherra Perú í Frakklandi. Pérez de Cuéllar var einnig meðlimur í Madrid-klúbbnum, hópi meira en 100 fyrrverandi forseta og forsætisráðherra lýðræðisríkja sem vinna að því að efla lýðræði um heim allan. Þegar Pérez de Cuéllar lést var hann bæði elsti lifandi fyrrverandi forsætisráðherra Perú og aðalframkvæmdastjóri Sameinuðu þjóðanna.

Tilvísanir

Flokkur:Aðalframkvæmdastjórar Sameinuðu þjóðanna
Flokkur:Forsætisráðherrar Perú